proxectonos/corpus_dominio_legal_administrativo_tmp huggingface dataset:
ACORDO do 2 de outubro de 2000 polo que se notifican as resolucións das reclamacións económico-administrativas 1290-C 99/9 e 1291-C 99/9 interpostas por Manuel Torrecillas Piñeiro.
TRIBUNAL ECONÓMICO ADMINISTRATIVO DA COMUNIDADE AUTÓNOMA DE GALICIA — III. OUTRAS DISPOSICIÓNS — 24/10/2000

Intentada inutilmente a notificación domiciliaria das resolucións correspontes ás reclamacións económico-administrativas interpostas por Manuel Torrecillas Piñeiro (domicilio: r/ Venezuela, 78-1º D Ferrol-A Coruña), procédese á súa publicación de acordo co artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, e dos artigos 83 e 86 do R.D. 391/1996, do 1 de marzo, polo que se aproba o Regulamento de pro
cedemento nas reclamacións económico-administrativas:
De acordo co artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase que en reunión do 30 de marzo de 2000, o Tribunal Económico Administrativo da Comunidade Autónoma de Galicia desestimou as reclamacións nº 1290-C 99/9 e 1291-C 99/9 interpostas por Manuel Torrecillas Piñeiro. Estas resolucións estarán á disposición do interesado nas dependencias da secretaría deste tribunal situadas na Consellería de Economía e Facenda (1º andar, Dirección Xeral de Tributos).
Estas resolucións esgotan a vía económico administrativa, contra elas poderá interpor recursos perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó desta publicación.
Santiago de Compostela, 2 de outubro de 2000.
Susana Benedeti Corzo
Secretaria do Tribunal Económico-Administrativo
da Comunidade Autónoma de Galicia
RESOLUCIÓN do 3 de outubro de 2000 pola que se lle dá publicidade á parte dispositiva da sentencia 229/1994, do 30 de marzo, da Sala de Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/10/2000

Visto pola sección segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo
número 02/0004697/1992, interposto por Laureano-Benito Calero Valverde, Ramón Claudino Sarmiento Acevedo y Manuel María Edmundo Nicolás Portoles Sanjuan, contra resolución da Consellería de Ordenación do Territorio e Obras Públicas da Xunta de Galicia do 11 de xuño de 1992, sobre declaración de inadmisibilidade do recurso de alzada deducido contra outra da Comisión Provincial de Urbanismo de Pontevedra do 26 de novembro de 1991, pola que se aproba definitivamente o Plan Especial de Reforma Interior da Palma, do concello de Baiona; dictouse a sentencia 229/1994, do 30 de marzo, agora firme, pola que se estimaba o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve dar publicidade á parte dispositiva da sentencia 229/1994, do 30 de marzo, que a seguir se transcribe:
«Decidimos que debemos estimar e estimámo-lo o recurso contencioso-administrativo interposto por Laureano-Benito Calero Valverde, Ramón Claudino Sarmiento Acevedo e Manuel María Edmundo Nicolás Portoles Sanjuan contra a resolución da Consellería de Ordenación do Territorio e Obras Públicas da Xunta de Galicia do 11 de xuño de 1992, pola que se declara inadmisible o recurso de alzada deducido contra outra da Comisión Provincial de Urbanismo de Pontevedra do 26 de novembro de 1991, pola que se aproba definitivamente o Plan Especial de Reforma Interior da Palma, do concello de Baiona; declarámo-la nulidade de pleno dereito das referidas resolucións».
Santiago de Compostela, 3 de outubro de 2000.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
DECRETO 259/2000, do 13 de outubro, polo que se declara a urxente ocupación, para efectos de expropiación forzosa, polo Concello de Ribas de Sil (Lugo), dos bens e dereitos necesarios para a realización das obras do proxecto de saneamento e abastecemento de auga e afirmado na estrada.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/10/2000

O Concello de Ribas de Sil (Lugo), en sesión que tivo lugar o día 3 de marzo de 2000, aprobou o proxecto de saneamento e abastecemento de auga e afirmado na estrada e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
O concello remitiu a documentación complementaria para a correcta tramitación do expediente con data en entrada no rexistro xeral da Consellería de Xustiza, Interior e Relacións Laborais o día 13 de setembro de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data 15 de setembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por
que segundo sinala o concello trátase de dotar dos servicios básicos de abastecemento de auga potable e saneamento a 15 vivendas unifamiliares habitadas, que actualmente carecen dos referidos servicios, e de non executarse estas dentro dos prazos sinalados no Plan P.C.O.S.M. do ano 2000, no que están incluídas as obras, perderíase a subvención supoñendo un quebranto económico para o concello pola escaseza dos seus orzamentos, co conseguinte prexuízo para os veciños afectados.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trece de outubro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Ribas de Sil para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de saneamento e abastecemento de auga e afirmado na estrada.
Santiago de Compostela, trece de outubro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 260/2000, do 13 de outubro, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de E.P.-0514 de Arteixo a Caión do p.k. 0 ó 5,16 ampliación e mellora do trazado e seguridade vial (POL 98 Adicional 3).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/10/2000

A Deputación Provincial da Coruña, en sesión que tivo lugar o día 25 de setembro de 1998, aprobou o proxecto de E.P.-0514 Arteixo a Caión do p.k. 0 ó 5,16 ampliación e mellora do trazado e seguridade vial (POL 98 Adicional 3) e na sesión do 26 de maio de 2000, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data 28 de setembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque existen razóns que fan necesaria a urxente execución das citadas obras, tal como o pavimento das estradas, o largo da calzada de dimensións inferiores ás necesidades dos vehículos, a intensidade media do tráfico, circulación de vehículos pesados e puntos negros e evitar deste xeito o risco de accidentes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trece de outubro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de E.P.-0514 Arteixo a Caión do p.k. 0 ó 5,16 ampliación e mellora do trazado e seguridade vial (POL 98 Adicional 3).
Santiago de Compostela, trece de outubro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 258/2000, do 13 de outubro, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto E.P.-7804 de ampliación e mellora do trazado do p.k. 0,00 ó 2,40 Val do Dubra-Santiago de Compostela (programa de actuación da rede provincial de estradas) (Plan 2000 Estradas) 1ª fase de 1999.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/10/2000

A Deputación Provincial da Coruña, en sesión que tivo lugar o día 27 de novembro de 1998, aprobou o proxecto de E.P.-7804 ampliación e mellora do trazado p.k. 0,00 ó 2,40 Val do Dubra-Santiago de Compostela (programa de actuación da rede provincial de estradas) (Plan 2000 Estradas) 1ª fase de 1999 e, na sesión do 2 de marzo de 1999, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 15 de setembro de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data 30 de abril de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque existen razóns que fan necesaria a urxente execución das citadas obras, tal como o pavimento das estradas, o largo da calzada de dimensións inferiores ás necesidades dos vehículos, a intensidade media do tráfico, circulación de vehículos pesados e puntos negros e evitar deste xeito o risco de accidentes.
A competencia para a declaración da urxente ocupación correspóndelle ó Consello da Xunta de Gali
cia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trece de outubro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de E.P.-7804 ampliación e mellora do trazado p.k. 0,00 ó 2,40 de Val do Dubra-Santiago de Compostela (programa de actuación da rede provincial de estradas) (Plan 2000 Estradas) 1ª fase de 1999.
Santiago de Compostela, trece de outubro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 257/2000, do 13 de outubro, polo que se declara a urxente ocupación, para efectos de expropiación forzosa, polo Concello de Baños de Molgas, dos bens e dereitos necesarios para a realización das obras do proxecto de construcción dunha nova ponte na estrada local Baños de Molgas-Os Milagres X-3910.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/10/2000

O Concello de Baños de Molgas, en sesión que tivo lugar o día 12 de novembro de 1998, aprobou o proxecto de construcción dunha nova ponte na estrada local de Baños de Molgas-Os Milagres X-3910, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data en entrada no rexistro xeral da Consellería de Xustiza, Interior e Relacións Laborais o día 13 de setembro de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 21 de xullo de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o concello é preciso suprimi-la curva da actual ponte, polo seu alto grao de risco para vehículos e peóns que impide o normal tráfico, e de igual xeito cumpri-las esixencias da Confederación Hidrográfica do Norte.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trece de outubro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Baños de Molgas, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución
das obras do proxecto de construcción dunha nova ponte na estrada local Baños de Molgas-Os Milagres X-3910.
Santiago de Compostela, trece de outubro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 10 de outubro de 2000 pola que se nomean vocais compoñentes do Consello Galego de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 25/10/2000

O Decreto 155/1995, do 3 de xuño, establece a regulación do Consello Galego de Medio Ambiente, determinando que serán nomeados como vocais os representantes das organizacións, institucións e departamentos autonómicos relacionados no seu artigo 3, todos eles con especial vinculación coa protección do ambiente.
Por otra banda, o Regulamento de organización e funcionamento do Consello Galego de Medio Ambiente aprobado no Pleno en data do 12 de abril de 1996, establece a posibilidade de cesa-los seus membros por proposta das organizacións, institucións ou autoridades que promoveron o seu nomeamento, debendo presenta-la oportuna proposta de novo nomeamento ó presidente do Consello, polo que, solicitada pola Universidade de Vigo, o cesamento do vocal designado, procede acordalo e nomea-lo novo representante proposto pola Universidade de Vigo.
Por todo isto, en uso da atribución outorgada polo artigo 4 do Decreto 155/1995, do 3 de xuño, polo que se regula o Consello Galego de Medio Ambiente, e tendo en conta que o citado órgano consultivo foi adscrito á Consellería de Medio Ambiente en virtude do Decreto 482/1997, do 26 de decembro, polo que
se establece a estructura orgánica da Consellería de Medio Ambiente,
DISPOÑO:
Artigo 1º
Que cese como vocal suplente do Consello Galego de Medio Ambiente en representación da Universidade de Vigo, agradecéndolle os servicios prestados:
Antonio Gallardo Correa como suplente.
Artigo 2º
Designar como vocal suplente do Consello Galego de Medio Ambiente por proposta da Universidade de Vigo, en substitución do que causa baixa pola presente orde, a persoa que a continuación se relaciona:
Ignacio Munilla Rumbao como suplente.
Artigo 3º
Despois do dito cesamento e nomeamento, os vocais do Consello Galego de Medio Ambiente por proposta e en representación da Universidade de Vigo, son os seguintes:
-Como titular: Salustiano Mato de la Iglesia
-Como suplente: Ignacio Munilla Rumbao.
Santiago de Compostela, 10 de outubro de 2000.
Carlos del Álamo Jiménez
Conselleiro de Medio Ambiente
ORDE do 18 de outubro de 2000 pola que se resolve a convocatoria de axudas económicas para a realización de actividades de formación dirixidas ó profesorado de niveis non universitarios da Comunidade Autónoma de Galicia durante o ano 2000 e organizadas polos movementos de renovación pedagóxica.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/10/2000

Por Orde do 26 de xullo de 2000 (DOG do 17 de agosto) a Consellería de Educación e Ordenación Universitaria convocou axudas económicas para a realización de actividades de formación dirixidas ó profesorado de niveis non universitarios da Comunidade Autónoma de Galicia durante o ano 2000 e organizadas polos movementos de renovación pedagóxica.
Vista a proposta formulada pola comisión de selección, e de conformidade coa base 10 da convocatoria,
RESOLVO:
1º Concederlles, con cargo ó concepto orzamentario 07.04.3221.480.0, as axudas que se relacionan no anexo desta orde.
2º Modifica-lo prazo de xustificación das axudas, que se deberá realizar ata o 30 de outubro de 2000 para as actividades realizadas ata o 30 de setembro incluído, e ata o 5 de decembro de 2000, para as que se realicen entre o 1 de outubro e o 4 de decembro ámbolos dous incluídos.
3º Unha vez rematado o prazo de presentación das documentacións xustificativas das axudas económicas concedidas, reunirase a comisión para face-la avaliación delas.
4º Contra esta resolución os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes contado a partir do día seguinte da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro) de modificación da Lei 30/1992, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Disposicións derradeiras
Primeira. autorízase a Dirección Xeral de Ordenación Educativa e Formación Profesional para dicta-las instruccións necesarias para a aplicación e desenvolvemento desta orde.
Segunda. Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de outubro de 2000.
Celso Currás Fernández
Conselleiro de Educación e Ordenación Universitaria
Anexo á acta da Comisión de Axudas a MRP.
Cantidades asignadas a cada MRP para o ano 2000.
MPR
1ª
actividade
2ª e 3ª
actividades
Actividades ó
longo do ano
Total
APJEGP
700.000
400.000
300.000
1.400.000
Universidade Popular de Corcubión
500.000
300.000
800.000
ASPGP
700.000
400.000
300.000
1.400.000
Nova Escola Galega
700.000
400.000
300.000
1.400.000
MRP-Escola de Verán de Lugo
700.000
300.000
1.000.000
Asociación Pedagóxica: Instituto Galego de Socio-Pedagoxía
700.000
200.000
300.000
1.200.000
Asociación Socio-Pedagó-
xica Galega (AS-PG)
700.000
400.000
300.000
1.400.000
Escola Viva
700.000
400.000
300.000
1.400.000
Total pesetas
10.000.000
ORDE do 29 de setembro de 2000 pola que se lle autoriza ó centro privado Sagrado Corazón de Lalín (Pontevedra) a imparti-las ensinanzas correspondentes ós niveis I, II e III, modalidade presencial, da educación básica de adultos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/10/2000

Visto o expediente sobre autorización para imparti-las ensinanzas correspondentes ós niveis I, II e III, modalidade presencial, da educación básica de adultos, en quenda de tarde-noite, no centro privado Sagrado Corazón de Lalín (Pontevedra); iniciado ó abeiro do artigo 5 do Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e do punto primeiro.1 da Orde do 20 de setembro de 1995 (DOG do 15 de decembro) pola que se desenvolve o antedito decreto.
Considerando que o dito centro conta con autorización definitiva, por Orde do 12 de xaneiro de 2000 (DOG do 8 de febreiro), para imparti-la educación secundaria obrigatoria.
A Consellería de Educación e Ordenación Universitaria, en virtude do establecido no artigo 14 do Decreto 88/1999, do 11 de marzo (DOG do 13 de abril), polo que se regula a ordenación xeral das ensinanzas de educación de persoas adultas e os requisitos mínimos dos centros, e por proposta da Dirección Xeral de Centros e Inspección Educativa,
DISPÓN:
Primeiro.-Concederlle a autorización para imparti-las ensinanzas correspondentes ós niveis I, II e III, modalidade presencial, da educación básica de adultos, en quenda de tarde-noite, ó centro privado Sagrado Corazón de Lalín (Pontevedra), cos datos que se relacionan no anexo desta orde.
Segundo.-Contra esta disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 29 de setembro de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Lalín.
Localidade: Lalín.
Enderezo: Areal, 19.
Denominación: Sagrado Corazón.
Código do centro: 36004113.
Titular: Fidel Fernández Presas.
Composición resultante:
a) Educación infantil: 4 unidades.
b) Educación primaria: 12 unidades.
c) Educación secundaria obrigatoria: 8 unidades.
d) Educación especial: 1 unidade de psíquicos.
e) Educación básica de adultos (quenda de tarde-noite):
Nivel I: 1 unidade.
Nivel II: 1 unidade.
Nivel III: 2 unidades.
RESOLUCIÓN do 10 de outubro de 2000 pola que se resolve o concurso público para a concesión de axudas para a realización de dous proxectos de investigación relativos ós centros de educación non universitaria, convocado pola Orde do 12 de maio de 2000 (Diario Oficial de Galicia do 26 de maio).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/10/2000

Por Orde do 12 de maio de 2000 (DOG do 26 de maio), convócase concurso público para a realización de dous proxectos de investigación relativos ós centros de educación non universitaria.
As solicitudes admitidas para participar neste concurso foron estudiadas pola comisión de selección nomeada segundo o previsto no artigo 4 da citada Orde do 14 de xullo.
Na súa virtude, atendendo á proposta elaborada pola citada comisión,
RESOLVO:
Primeiro.-Conceder axudas para a realización de dous proxectos de investigación ás persoas que se relacionan no anexo a esta resolución e na contía e anualidades que en cada caso se sinalan.
Segundo.-As axudas que se relacionan no anexo comprenden a totalidade da axuda necesaria para a realización do correspondente proxecto de investigación, incrementada nun 10% destinado ós gastos institucionais que a súa execución supón ó organismo o que pertence o investigador responsable.
Terceiro.-As subvencións de que se trata faranse efectivas mediante libramento único, por cada anualidade e a través da Universidade de Santiago de Compostela logo de presentación das correspondentes certificacións de gasto e de acordo coa normativa vixente.
Cuarto.-A inobservancia por parte dos beneficiarios de calquera das bases establecidas na orde de convocatoria do 12 de maio de 2000 suporá a perda do dereito a percibi-la subvención correspondente.
Quinto.-Contra esta resolución poderán os interesados interpoñer potestativamente recurso de reposición ante o mesmo órgano no prazo dun mes contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderán interpoñer recurso contencioso-administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación desta resolución no Diario Oficial de Galicia.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 10 de outubro de 2000.
P.D. (Orde 12-5-2000)
Miguel A. Ríos Fernández
Secretario xeral de Investigación e Desenvolvemento
ANEXO
Investigador principal: José Manuel Vez Jeremías.
Organismo: Universidade de Santiago de Compostela.
Código: PGIDT00EDU24101PR.
Título do proxecto: posibles causas da deficiente competencia comunicativa oral do alumnado no dominio de linguas estranxeiras.
Ano 2000: 3.000.000 de pesetas.
Ano 2001: 3.500.000 pesetas.
Total: 6.500.000 pesetas.
Persoal: si.
Investigador principal: Agustín Dosil Maceira.
Organismo: Universidade de Santiago de Compostela.
Código: PGIDT00EDU21101PR.
Título do proxecto: avaliación dos servicios de orientación.
Ano 2000: 3.500.000 pesetas.
Ano 2001: 2.730.000 pesetas.
Total: 6.230.000 pesetas.
Persoal: si.
RESOLUCIÓN do 9 de outubro de 2000 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó segundo trimestre de 2000.
CONSELLERÍA DE ECONOMÍA E FACENDA — III. OUTRAS DISPOSICIÓNS — 25/10/2000

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselles publicidade ó estado de execución do orzamento da Comunidade Autónoma e ás súas modificacións, e á situación de tesourería e movementos por operacións orzamentarias e extraorzamentarias correspondentes ó 2º trimestre de 2000, que figuran como anexo a esta resolución.
Santiago de Compostela, 9 de outubro de 2000.
José Antonio Orza Fernández
Conselleiro de Economía e Facenda
ORDE do 5 de outubro de 2000, conxunta da Consellería da Presidencia e Administración Pública e da Consellería de Sanidade e Servicios Sociais, pola que se amplía o prazo de presentación dos xustificantes de gasto realizados ó abeiro da Orde do 20 de xuño de 2000 pola que se convocan axudas para a realización de proxectos de investigación (Diario Oficial de Galicia número 127, do 30 de xuño).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/10/2000

As consellerías de Sanidade e Servicios Sociais e da Presidencia e Administración Pública dictaron a orde conxunta do 20 de xuño de 2000, pola que se convocan e regula o réxime de concesión de axudas de apoio á formación e actualización do persoal investigador e do fomento de estudios e investigacións científicas na área da saúde.
Esta orde ten por obxecto convocar axudas para a realización de traballos de investigación en Galicia dentro dos centros, servicios e establecementos sanitarios públicos da Comunidade Autónoma de Galicia.
Na citada disposición, no seu artigo 8, establécese como requisito indispensable para o libramento da axuda a presentación, antes do 20 de outubro de 2000, dos xustificantes de gasto.
Tendo en conta o atraso con que foi publicada a devandita orde e que o elevado número de solicitudes presentadas motivou un longo proceso de avaliación dos proxectos, considérase necesario amplia-lo prazo de xustificación dos investimentos realizados polos solicitantes.
En consecuencia, en uso das atribucións que nos foron concedidas,
DISPOÑEMOS:
Artigo único.-Amplia-lo prazo de presentación dos xustificantes de gasto das axudas concedidas ó abeiro da Orde do 20 de xuño de 2000, conxunta da Consellería da Presidencia e Administración Pública e da Consellería de Sanidade e Servicios Sociais, ata o día 15 de novembro de 2000.
Santiago de Compostela, 5 de outubro de 2000.
Jaime Pita VarelaJosé Mª Hernández Cochón
Conselleiro da Presidencia Conselleiro de Sanidade
e Administración Pública  e Servicios Sociais
RESOLUCIÓN do 26 de setembro de 2000 relativa ó nomeamento dun membro do Consello de Administración da Compañía de Radio-Televisión de Galicia.
PARLAMENTO DE GALICIA — II. AUTORIDADES E PERSOAL — 09/10/2000

O Pleno do Parlamento, en sesión celebrada o día 26 de setembro de 2000, e co quórum de dous tercios previstos no artigo 4º, punto 1º, da Lei 9/1984, do 11 de xullo, acordou elixir como membro do Consello de Administración da Compañía de Radio-Televisión de Galicia, a seguinte persoa:
-Obelleiro Piñón, Manuel Luis.
O que se publica para xeral coñecemento, e para os efectos establecidos nos artigos 65 e concordantes do regulamento da cámara.
Santiago de Compostela, 26 de setembro de 2000.
José María García Leira
Presidente
DECRETO 227/2000, do 5 de outubro, polo que se modifica o Decreto 316/1990, do 8 de xuño, polo que se regulan as publicacións da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 06/10/2000

Publicado o Decreto 316/1990, do 8 de xuño, polo que se regulan as publicacións da Xunta de Galicia, (DOG nº 118, do martes 19 de xuño) e á vista da experiencia obtida durante os anos transcorridos desde a entrada en vigor do antedito decreto, parece aconsellable a súa modificación co fin de axiliza-lo funcionamento da Comisión Permanente de Publicacións procedendo á súa adecuación ás necesidades que a práctica ven presentando. Deste xeito, engádese como membro fixo da Comisión Permanente de Publicacións, regulada no artigo 5, o vicesecretario xeral da Consellería da Presidencia e Administración Pública, do que depende o Servicio do Diario Oficial de Galicia, encargado da xestión das publicacións da Xunta de Galicia.
Na súa virtude, por proposta do conselleiro da Presidencia e Administración Pública logo de deliberación do Consello da Xunta de Galicia na súa reunión do día cinco de outubro de dous mil,
DISPOÑO:
Artigo único.-Modifícase o artigo 5 do Decreto 316/1990, do 8 de xuño, polo que se regulan as publicacións da Xunta de Galicia, que queda redactado da forma seguinte:
Serán membros fixos da Comisión Permanente de Publicacións o secretario xeral da Presidencia, que a presidirá, o secretario xeral da Consellería da Presidencia e Administración Pública, que será o seu vicepresidente; o vicesecretario xeral da Consellería da Presidencia e Administración Pública, o subdirector xeral de Promoción Cultural e do Libro e Bibliotecas, da Consellería de Cultura, Comunicación Social e Turismo; o xefe do Servicio de Traducción, e o xefe do Servicio do Diario Oficial de Galicia, ámbolos dous da Consellería da Presidencia e Administración Pública, o último dos cales actuará como secretario. Formarán parte desta Comisión Permanente de Publicacións, como membros variables, un funcionario de cada consellería, con nivel mínimo de xefe de servicio, que será convocado nos casos que se especifican máis adiante.
Disposicións derradeiras
Primeira.-Facúltase o conselleiro da Presidencia e Administración Pública para o desenvolvemento do presente decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, cinco de outubro de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
ORDE do 29 de setembro de 2000 pola que se dispón a separación dun vocal do Consello de Administración do Instituto Enerxético de Galicia (Inega).
CONSELLERÍA DE INDUSTRIA E COMERCIO — II. AUTORIDADES E PERSOAL — 09/10/2000

Tralas modificacións producidas nas titularidades de diversos centros directivos nesta consellería, resulta necesaria a renovación dun dos seus representantes no Consello de Administración do Instituto Enerxético de Galicia.
Por iso, de conformidade co disposto no artigo 7.2º d) da lei 3/1999, do 11 de marzo, de creación do Instituto Enerxético de Galicia (Inega),
DISPOÑO:
Artigo 1º
Separar a Ramón Fernández-Linares Bouzas da súa condición de vocal en representación da Consellería de Industria e Comercio no Consello de Administración do Instituto Enerxético de Galicia (Inega), agradecéndolle os servicios prestados.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia (DOG).
Santiago de Compostela, 29 de setembro de 2000.
Juan Rodríguez Yuste
Conselleiro de Industria e Comercio
ORDE do 2 de outubro de 2000 pola que se dispón o nomeamento dun vocal do Consello de Administración do Instituto Enerxético de Galicia (Inega).
CONSELLERÍA DE INDUSTRIA E COMERCIO — II. AUTORIDADES E PERSOAL — 09/10/2000

Coa finalidade de nomear un dos vocais do Consello de Administración do Instituto Enerxético de Galicia en representación desta consellería e de conformidade co disposto no artigo 7.2º d) da Lei 3/1999, do 11 de marzo, de creación do Instituto Enerxético de Galicia (Inega),
DISPOÑO:
Artigo 1º
Nomear a Carlos Gómez Martínez vocal no Consello de Administración do Instituto Enerxético de Galicia en representación da Consellería de Industria e Comercio.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia (DOG).
Santiago de Compostela, 2 de outubro de 2000.
Juan Rodríguez Yuste
Conselleiro de Industria e Comercio
RESOLUCIÓN do 22 de setembro de 2000, da Dirección Xeral de Xustiza, pola que se anuncia exposición pública das listas provisionais das solicitudes admitidas e excluídas dos programas I, II e III correspondentes ás axudas do fondo de acción social do ano 2000 para o persoal ó servicio da Administración de xustiza na Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/10/2000

De conformidade co establecido no punto 6 procedemento das condicións xerais do acordo da Comisión paritaria de acción social sobre os criterios de reparto do fondo de acción social para o exercicio 2000 do persoal ó servicio da Administración de xustiza nesta Comunidade Autónoma, ó que se lle deu publicidade por Resolución do 10 de maio de 2000, da Dirección Xeral de Xustiza e Administración Local, publicada no Diario Oficial de Galicia nº 101, do 25 de maio de 2000, esta dirección xeral
ACORDA:
Primeiro.-Facer públicas as listas provisionais das solicitudes admitidas e excluídas correspondentes ós programas I, II e III: axuda fillos e estudios fillos,
estudios funcionarios e axuda minusválidos, que están expostas no taboleiro de anuncios da Dirección Xeral de Xustiza, no Tribunal Superior de Xustiza de Galicia, nas audiencias provinciais, nos xulgados decanos e no Servicio de Xerencia.
Segundo.-Os solicitantes dos devanditos programas poderán presentar escrito e, se é o caso, documentos de reparación de faltas e erros no prazo de 15 días naturais a partir do día seguinte ó da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, e no devandito punto 6 do acordo sobre criterios de reparto do fondo de acción social para o exercicio de 2000, nos rexistros xerais dos órganos administrativos establecidos no artigo 38 da mencionada Lei 30/1992, do 26 de novembro, e dirixiranse á directora xeral de Xustiza da Consellería de Xustiza, Interior e Relacións Laborais (praza de Europa, 5A-4º Polígono das Fontiñas, 15703 Santiago de Compostela).
Santiago de Compostela, 22 de setembro de 2000.
Mª Reyes Carabel Pedreira
Director xeral de Xustiza
CORRECCIÓN de erros.-Resolución do 28 de xullo de 2000 pola que se resolve o concurso público para a concesión de bolsas de predoutoramento (nova adxudicación, primeira e segunda prórroga), convocado no anexo IV da Orde do 29 de decembro de 1999 (Diario Oficial de Galicia do 31 de xaneiro de 2000).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/10/2000

Advertidos erros nos anexos I, II e III respectivamente da devandita resolución, cómpre face-las oportunas correccións:
Na páxina 12.233, no anexo I, na columna correspondente ó DNI de Mª Luisa Losada S. Martín, di: «34259159D» e debe dicir: «34259159S».
Na páxina 12.233, no anexo II, na columna correspondente ó DNI de Mª del Carmen García García, di: «34981431H» e debe dicir: «34891431V».
Na páxina 12.234, no anexo III, na columna correspondente ó DNI de Ana Isabel González Cruz, di: «98212121S» e debe dicir: «77594956V».
DECRETO 228/2000, do 13 de xullo, polo que se acorda a mutación demanial parcial dunha parcela, sita no recinto do Instituto de Ensino Secundario A Granxa, no termo municipal de Ponteareas (Pontevedra).
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/10/2000

Mediante Real decreto 2734/1983, do 28 de xullo (BOE nº 259, do 29 de outubro), transferiuse ó Ministerio de Educación e Ciencia os centros de formación profesional do Instituto Nacional de Emprego procedentes da obra de formación profesional da administración institucional de servicios socio profesionais, entre eles o Centro Agrario da Granxa de Ponteareas (Pontevedra).
Por outra parte, o Real decreto 1724/1987, do 18 de decembro (BOE nº 4 de xaneiro), sobre ampliación de servicios e medios traspasados á Comunidade Autónoma de Galicia en materia de educación non universitaria (centros de formación profesional regrada) establece a transferencia á Xunta de Galicia do Instituto de Ensino Secundario A Granxa xunto co resto dos centros deste tipo que o Inem dispoñía en Galicia.
Con data do 23 de novembro de 1999, recibiuse na Secretaría Xeral e do Patrimonio, a solicitude da Secretaría Xeral da Consellería de Política Territorial, Obras Públicas e Vivenda, de mutación demanial de parte do predio nº 010 adscrito á Consellería de Educación e Ordenación Universitaria, e sito no recinto do instituto de educación secundaria A Granxa de Ponteareas, de 680 m, afectada polas obras de acondicionamento da estrada PO-254, treito: Ponteareas-Mondariz, clave: N/PO/97.1.
Con data do 6 de xuño de 2000, púxose de manifesto pola Consellería de Educación e Ordenación Universitaria a conformidade para que a dita mutación demanial se leve a cabo.
Ó abeiro do artigo 12 da Lei 3/1985, do 12 de abril, do patrimonio da Comunidade Autónoma de Galicia, por proposta do conselleiro de Economía e Facenda e logo da deliberación do Consello da Xunta de Galicia na súa reunión do día trece de xullo de dous mil,
DISPOÑO:
Artigo único.
1. Acorda-la mutación de destino dunha superficie de 680 m, delimitada no plano incorporado ó expediente e que forma parte do predio adscrito á Consellería de Educación e Ordenación Universitaria, no que se sitúa o Instituto de Educación Secundario A Granxa de Ponteareas (Pontevedra), que está afectada pola obras de acondicionamento da estrada PO-254, treito: Ponteareas-Mondariz, Clave: N/PO/97.1.
2. A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para dar efectividade ó disposto no presente decreto.
Santiago de Compostela, trece de xullo de dous mil.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 230/2000, do 29 de setembro, polo que se crea o conservatorio de música de grao elemental dependente do Concello de Gondomar (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/10/2000

Segundo o disposto no artigo 31 do Estatuto de autonomía de Galicia, é competencia da Comunidade Autónoma galega a regulamentación e administra
ción do ensino en toda a súa extensión, niveis e graos, modalidades e especialidades e o artigo 1 do Decreto 213/1998, do 10 de xullo (DOG do 23), establece que a Consellería de Educación e Ordenación Universitaria é o órgano da Administración da Comunidade Autónoma de Galicia ó que lle corresponden as ditas competencias.
Examinado o expediente promovido polo concello de Gondomar (Pontevedra), en solicitude de creación do conservatorio elemental de música dependente do dito concello, para imparti-las ensinanzas de grao elemental de música que establece a Lei orgánica 1/1990, do 3 de outubro, de ordenación xeral do sistema educativo.
Tendo en conta os informes da Delegación Provincial da Consellería de Educación e Ordenación Universitaria de Pontevedra sobre o cumprimento efectivo, por parte do dito concello, dos requisitos mínimos que establece o Real decreto 389/1992, do 15 de abril, para os centros que impartan as ensinanzas artísticas regradas previstas no capítulo primeiro, título II da Lei orgánica 1/1990, do 3 de outubro, de ordenación xeral do sistema educativo, e que a estructura e planificación académica do centro se axusta ó disposto no Decreto 253/1993, do 29 de xullo (DOG do 25 de outubro), polo que se establece o currículo do grao elemental e do grao medio das ensinanzas de música e o acceso ós ditos graos.
En uso das atribucións conferidas pola Lei 1/1983, do 22 de febreiro, reguladora da Xunta e do seu presidente, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vintenove de setembro de dous mil,
DISPOÑO:
Artigo 1º
Créase o conservatorio de música de grao elemental dependente do concello de Gondomar.
Artigo 2º
Neste conservatorio impartiranse as ensinanzas de música reguladas pola Lei orgánica 1/1990, do 3 de outubro, de ordenación xeral do sistema educativo, desenvolvidos no Decreto 253/1993, do 29 de xullo (DOG do 25 de outubro), polo que se establece o currículo de grao elemental e de grao medio das ensinanzas de música e o acceso ós ditos graos.
Artigo 3º
Este centro queda sometido ó réxime común docente dos conservatorios de musica e seralle de aplicación a normativa vixente sobre centros de ensinanzas artísticas.
Disposicións derradeiras
Primera.-Facúltase o conselleiro de Educación e Ordenación Universitaria para dicta-las medidas necesarias para o desenvolvemento do presente decreto.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintenove de setembro de dous mil.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ORDE do 26 de setembro de 2000 pola que se nomean vocais compoñentes do Consello Galego de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 06/10/2000

O Decreto 155/1995, do 3 de xuño, establece a regulación do Consello Galego de Medio Ambiente, determinando que serán nomeados como vocais os representantes das organizacións, institucións e departamentos autonómicos relacionados no seu artigo 3, todos eles con especial vinculación coa protección do ambiente.
Por outra banda, o Regulamento de organización e funcionamento do Consello Galego de Medio Ambiente aprobado no Pleno con data do 12 de abril de 1996, establece a posibilidade de cesa-los seus membros por proposta das organizacións, institucións ou autoridades que promoveron o seu nomeamento, debendo presenta-la oportuna proposta de novo nomeamento ó presidente do consello, polo que, solicitada pola Federación Galega de Municipios e Provincias (en diante Fegamp), o cesamento dos vocais designados polos municipios e provincias, procede acordalo e nomea-los novos representantes propostos pola Fegamp.
Por todo isto, en uso da atribución outorgada polo artigo 4 do Decreto 155/1995, do 3 de xuño, polo que se regula o Consello Galego de Medio Ambiente, e tendo en conta que o citado órgano consultivo foi adscrito á Consellería de Medio Ambiente en virtude do Decreto 482/1997, do 26 de decembro, polo que se establece a estructura orgánica da Consellería de Medio Ambiente,
DISPOÑO:
Artigo 1º
Que cesen como vocais titulares e suplente do Consello Galego de Medio Ambiente en representación da Fegamp, agradecéndolle-los servicios prestados, a:
Adolfo Gacio Vázquez e Manuel Rodríguez Doval como titulares e Xosé Ramón Montero Escrigas como suplente.
Artigo 2º
Designar como vocais e suplente do Consello Galego de Medio Ambiente por proposta da Fegamp, en substitución dos que causan baixa por esta orde, as persoas que a continuación se relacionan:
José Antonio Santiso Miramontes e Francisco Xabier Míguez Santos como titulares e Jesús Otero Varela como suplente.
Artigo 3º
Despois dos ditos cesamentos e nomeamentos, os vocais do Consello Galego de Medio Ambiente por proposta da Fegamp, en representación dos municipios e provincias, son os seguintes:
-Como titulares: Santiago Camba Bouzas, José Antonio Santiso Miramontes, Julio Sacristán de Diego e Francisco Xabier Míguez Santos.
-Como suplentes: Antonio Evaristo Muíño Peña, Jesús Otero Varela, Xosé L. Rodríguez Lorenzo e Andrés Feal Varela.
Santiago de Compostela, 26 de setembro de 2000.
Carlos del Álamo Jiménez
Conselleiro de Medio Ambiente
ORDE do 20 de setembro de 2000 pola que se dispón o nomeamento de vocais en representación da Xunta de Galicia no Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 06/10/2000

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás Comunidades Autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Os acordos do Consello da Xunta de Galicia do 5 e 6 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e a mariña mercante, texto reformado pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades e organismos representados no Consello de Administración, polo que, acepta a renuncia de catro dos representantes da Xunta de Galicia no Consello de Administración da Autoridade Portuaria de Vilagarcía de Arousa, e, en canto órgano competente,
DISPOÑO:
Nomear a Amadeo Rodríguez Vila como vocal do Consello de Administración da Autoridade Porturaria de Vilagarcía de Arousa, en representación da Comunidade Autónoma de Galicia.
Nomear a Gumersindo Paz Rey como vocal do Consello de Administración da Autoridade Portuaria de Vilagarcía de Arousa, en representación da Comunidade Autónoma de Galicia.
Nomear a Silvana Domínguez Redondo como vocal do Consello de Administración da Autoridade Portuaria de Vilagarcía de Arousa, en representación da Comunidade Autónoma de Galicia.
Nomear a Mª Elena Suárez Sarmiento como vocal do Consello de Administración da Autoridade Portuaria de Vilagarcía de Arousa, en representación da Comunidade Autónoma de Galicia.
Santiago de Compostela, 20 de setembro de 2000.
José Cuíña Crespo
Conselleiro de Política Territorial, Obras Públicas
e Vivenda